text: Kommunen har brandsikret Maries hjem
  22 august 2017 kl. 17.25
  Ældre mennesker er overrepræsenteret blandt dem, der omkommer i brande i eget hjem. Derfor tilbyder Tønder Kommune gratis brandsikring til kommunens ældre.
  Marie Mamsen er en af Tønder Kommunes ældre borgere, der har fået tilbud om gratis brandsikring.
  Statistikker viser nemlig, at ældre er overrepræsenteret blandt dem, der omkommer i brande i eget hjem. I Sønderjylland omkommer flere personer i brande end i resten af landet.
  Jacob Christensen, Brand og Redning, Sønderjylland: "Hvis vi bare kan få halveret antallet af folk, der omkommer i brande, så er vi nået rigtigt langt"
  Derfor tilbyder Tønder Kommune nu at brandsikre ældre borgeres hjem.
  - Hvis vi bare kan få halveret antallet af folk, der omkommer i brande, så er vi nået rigtigt langt, siger Jacob Christensen, Brand og Redning, Sønderjylland. 
  Det er ÆldreSagen, der i samarbejde med Brand og Redning og hjemmeplejen i Tønder Kommune, har søgt og fået 350.000 kroner til brandsikringen.
  Brandsikringen kan bestå i alt fra at sætte røgalarmer op til at tjekke hjemmene for brandfælder.
  Kommunens hjemmepleje skal også trænes i at tjekke op på brandsikkerheden i de ældres hjem, så arbejdet kan gøres løbende og uden store ekstra omkostninger. 
  Projektet bliver rullet ud løbende henover over året.
  